Ek het my teologiese studies destyds op Potchefstroom begin. Een van my medestudente was diep soekend en het met 'n dosent daaroor probeer praat. Later het hy teenoor my opgemerk dat dit vir hom gevoel het of die betrokke dosent iemand was wat bloot in 'n verhouding staan met boeke. Dit het vir hom gevoel of die dosent meer geglo het in dit wat die Evangelie skrywers gesê het en hoe hulle dit gesê het, as die onderwerp waaroor hulle geskryf het.